
21 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4514 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Απαγόρευση Θήρας σε περίπτωση χιονοπτώσεων 
στα όρια της Περιφερειακής Ενότητας Καστοριάς 
για την κυνηγετική περίοδο 2017-2018. 

2 

Ένταξη του Χρήστου Παπαστάμου, υπαλλήλου 
Ι.Δ.Α.Χ. στην κατηγορία Ε.Τ.Ε.Π. στο Πανεπιστήμιο 
Δυτικής Μακεδονίας. 

3 

Ίδρυση Θεματικών Ενοτήτων της Σχολής Κοινωνι¬ 
κών Επιστημών του Ελληνικού Ανοικτού Πανεπι¬ 
στημίου. 

4 

Ανακατανομή ανά Νοσοκομείο για το έτος 2017, 
υπερωριακής, νυχτερινής και εξαιρέσιμων ημε¬ 
ρών εργασίας του μόνιμου προσωπικού και του 
προσωπικού με σχέση εργασίας ιδιωτικού δικαίου 
των Νοσηλευτικών Ιδρυμάτων. 


ΔΙΟΡΘΩΣΕΙΣ ΣΦΑΛΜΑΤΩΝ 

5 

Διόρθωση σφάλματος στην αριθ. 193964/ΓΔ4/ 
10-11-2017 κοινή υπουργική απόφαση του 
Υπουργού Παιδείας, Έρευνας και Θρησκευμάτων 
και του Αν. Υπουργού Οικονομικών που δημοσι- 
εύθηκε στο ΦΕΚ 3974/13-11-2017/τ.Β'. 

6 

Διόρθωση σφάλματος στην 1181/10.11.2017 
απόφαση του Προέδρου της Εφορείας του Αρε- 
ταιείου Νοσοκομείου που δημοσιεύθηκε στο ΦΕΚ 
3958/10.11.2017 (τ. Β'). 


ΑΠΟΦΑΣΕΙΣ 

Αριθ. 185090 Α.Β.Α.Δ:8 8 (1) 

Απαγόρευση Θήρας σε περίπτωση χιονοπτώσεων 
στα όρια της Περιφερειακής Ενότητας Καστοριάς 
για την κυνηγετική περίοδο 2017-2018. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α.Του ν. 2503/1997 (ΦΕΚ107 Α') «Διοίκηση, οργάνωση, 


στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

β. Τις διατάξεις του ν. 4368/2016 (ΦΕΚ 21 Α') «Μέτρα 
για την επιτάχυνση του κυβερνητικού έργου και άλλες 
διατάξεις». 

γ. Τις διατάξεις του άρθρου 28 του ν. 4325/2015 
(ΦΕΚ 47 Α') «ΕκδημοκρατισμόςτηςΔιοίκησης- Καταπο¬ 
λέμηση Γραφειοκρατίας και Ηλεκτρονική Διακυβέρνηση, 
Αποκατάσταση αδικών και άλλες διατάξεις. 

δ. Τις διατάξεις του ν. 3852/2010 (ΦΕΚ 87/τ. Α'/ 
7-06-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της». 

ε.Τις διατάξεις του ν. 2647/1998 (ΦΕΚ 237 Α') «Μετα¬ 
βίβαση αρμοδιοτήτων στις Περιφέρειες και την Αυτοδι¬ 
οίκηση και άλλες διατάξεις». 

στ. Τις διατάξεις του π.δ. 141/2010 ΦΕΚ 234/τ. Α'/ 
27-12-2010 «Οργανισμός της Αποκεντρωμένης Διοίκη¬ 
σης Ηπείρου - Δυτικής Μακεδονίας», όπως τροποποι¬ 
ήθηκε με το άρθρο 92 του ν. 4446/2016 (ΦΕΚ 240/Α7 
22-12-2016) «Πτωχευτικός Κώδικας, Διοικητική Δι¬ 
καιοσύνη, Τέλη - Παράβολα, Οικειοθελής αποκάλυψη 
φορολογητέας ύλης παρελθόντων ετών, Ηλεκτρονικές 
συναλλαγές, Τροποποιήσεις του ν. 4270/2014 και λοιπές 
διατάξεις». 

2. Την υπ' αριθ. 13912/15-05-2017 απόφαση του 
Υπουργού Εσωτερικών (ΦΕΚ 250/τ. Υ.Ο.Δ.Δ./26-05-2017) 
με την οποία διορίστηκε Συντονιστής της Αποκεντρω¬ 
μένης Διοίκησης Ηπείρου - Δυτικής Μακεδονίας ο Μι- 
χελάκης Βασίλειος του Πολυκάρπου. 

3. Την υπ'αριθ. 75532/02-06-2017 (Α.Δ.Α. 6ΕΥΧΟΡ1Γ- 
ΛΙΟ) απόφαση του Συντονιστή της Αποκεντρωμένης Δι¬ 
οίκησης Ηπείρου - Δυτικής Μακεδονίας με την οποία ορί¬ 
στηκε ως Αναπληρωτής του Συντονιστή ο Αναπληρωτής 
Προϊστάμενος της Γενικής Δ/νσης Δασών και Αγροτικών 
Υποθέσεων ο Παπαευθυμίου Νικόλαος του Γρηγορίου. 

4. Το άρθρο 258 παρ. 3β και 3στ' του ν.δ. 86/1969 «Περί 
δασικού Κώδικα» όπως αντικαταστάθηκε με τις παρ. 2 
και 3 του άρθρ. 7 ν. 177/1975 (ΦΕΚ 5/τ.Α'/1975). 

5. Το άρθρου 3 παρ. 5 της αριθ. 414985/29-11-1985 
(ΦΕΚ 757/τ.Β'/18-12-1985) κοινή υπουργική απόφαση 
των Υπουργών Εθνικής Οικονομίας και Γεωργίας «Μέτρα 

διαχείρισης της άγριας πτηνοπανίδας» όπως τροποποιή¬ 
θηκε με την υπ' αριθ. 87578/703/6-3-2007 κοινή υπουρ¬ 
γική απόφαση σε συμμόρφωση με την 79/409/2-4-1979 
οδηγία της Ε.Ε «Περί διατηρήσεωςτων άγριων πτηνών». 

6. Την Η.Π. 37338/1807/Ε. 103/1-9-2010 (ΦΕΚ 1495/ 
τ.Β /6-9-2010) κοινή υπουργική απόφαση. 

7. Τηνυπ'αριθ. 159489/1969/31-07-2017 (ΦΕΚ2809/τ.Β' 
10-08-2017) απόφαση του Αναπληρωτή Υπουργού Περι¬ 
βάλλοντος και Ενέργειας με θέμα «Ρυθμίσεις Θήρας για 
την κυνηγετική περίοδο 2017-2018». 

8. Την σύμφωνη γνώμη της Δ/νσης Δασών Καστοριάς. 

9. Την ανάγκη προστασίας των ειδών της άγριας πα¬ 
νίδας στην περιοχή δικαιοδοσίας της Δ/νσης Δασών 
Καστοριάς έναντι των δυσμενών καιρικών συνθηκών 
που μπορεί να εκδηλωθούν στην περιοχή μας, κατά τη 
διάρκεια των οποίων μειώνεται σημαντικά η αμυντική 
ικανότητα των θηραμάτων και τα οποία καιρικά φαινό¬ 
μενα καθιστούν δύσκολη έως αδύνατη τη διαβίωση των 
ειδών της άγριας πανίδας, εντός των βιοτόπων τους. 

10. Την ανάγκη προστασίας του θηραματικού πλού¬ 
του στην Περιφερειακή Ενότητα Καστοριάς από τυχόν 
καταστρατήγηση της κείμενης Νομοθεσίας. 

11. Το γεγονός ότι στην περιοχή της Περιφερειακής 
Ενότητας Καστοριάς κατά τη χειμερινή περίοδο επικρα¬ 
τούν δυσμενείς καιρικές συνθήκες, λόγω χιονοπτώσε¬ 
ων μεγάλης διάρκειας και εντάσεως με αποτέλεσμα να 
απειλείται σοβαρά ο θηραματικός πλούτος της περιοχής. 

12. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Απαγορεύουμε τη Θήρα παντός θηράματος στην πε¬ 
ριοχή αρμοδιότητας (όρια της Περιφερειακής Ενότητας 
Καστοριάς) κατά τη διάρκεια της κυνηγετικής περιόδου 
2017-2018, όταν και όπου το έδαφος καλύπτεται πλήρως 
με χιόνι και ιδιαίτερα διά παρακολουθήσεωςτων ιχνών 
επί της χιόνος και σε περιπτώσεις ιδιαιτέρως δυσμενών 
συνθηκών, όπως χιονοπτώσεων και παγετού μεγάλης 
διάρκειας και έντασης. 

Οι παραβάτες της παρούσας διώκονται και τιμω¬ 
ρούνται σύμφωνα με τις διατάξεις των ν.δ. 86/1969 
και 996/1971, του ν. 177/1975 και των αριθ. 414985/ 
29-11-1985 και Η.Π. 37338/1807/Ε103/1-9-2010 κοινή 
υπουργική απόφαση, όπως ισχύουν. 

Η εφαρμογή και η τήρηση της παρούσας ανατίθεται 
στα αρμόδια όργανα της Δασικής Υπηρεσίας, της ΕΛ.ΑΣ., 
των Ιδιωτικών Φυλάκων Θήρας, μέλη των Κυνηγετικών 
Συλλόγων και σε κάθε φιλόνομο πολίτη. 

Η παρούσα ισχύει από τη δημοσίευσή της μέχρι το 
τέλος της Κυνηγετικής περιόδου 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 24 Νοεμβρίου 2017 

Ο Συντονιστής Αποκεντρωμένης Διοίκησης κ.α.α. 

Ο Αναπληρωτής του Συντονιστή 

Αποκεντρωμένης Διοίκησης 

ΝΙΚΟΛΑΟΣ ΠΑΠΑΕΥΟΥΜΙΟΥ 


Αριθ. 2130 _ (2) 

Ένταξη του Χρήστου Παπαστάμου, υπαλλήλου 
Ι.Δ.Α.Χ. στην κατηγορία Ε.Τ.Ε.Π. στο Πανεπιστή¬ 
μιο Δυτικής Μακεδονίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του π.δ. 92/2003 (Α' 83) «Ιδρυση Πα¬ 
νεπιστημίου Δυτικής Μακεδονίας». 

2. Την υπουργική απόφαση υπ'αριθ. 134881 α/Β 1 / 
23-12-2003 (Β' 1975) «Μεταφορά Τμημάτων του Αριστο- 
τελείου Πανεπιστημίου Θεσσαλονίκης στο Πανεπιστήμιο 
Δυτικής Μακεδονίας». 

3. Το π.δ. 72/2013 (Α' 119) «Μετονομασία τμήματος, 
συγχώνευση τμήματος και ίδρυση - συγκρότηση και 
ανασυγκρότηση Σχολών στο Πανεπιστήμιο Δυτικής 
Μακεδονίας». 

4. Την προεδρική πράξη του Πανεπιστημίου Δυτικής 
Μακεδονίας αριθ. 2691/05-03-2015 (ΥΟΔΔ 152) διορι¬ 
σμού Πρύτανη στο Πανεπιστήμιο Δυτικής Μακεδονίας. 

5. Τις διατάξεις της παρ. 4 του άρθρου 28 του ν. 4305/ 
2014 (Α' 237) «Ανοικτή διάθεση και περαιτέρω χρήση 
εγγράφων, πληροφοριών και δεδομένων του δημόσιου 
τομέα, τροποποίηση του ν. 3448/2006 (Α' 57), προσαρ¬ 
μογή της εθνικής νομοθεσίας στις διατάξεις της Οδηγίας 
2013/37/ΕΕ του Ευρωπαϊκού Κοινοβουλίου και του Συμ¬ 
βουλίου, περαιτέρω ενίσχυση της διαφάνειας, ρυθμίσεις 
θεμάτων Εισαγωγικού Διαγωνισμού Ε.Σ.Δ.Δ.Α. και άλλες 
διατάξεις». 

6. Τις διατάξεις του άρθρου 13 του ν. 2817/2000 (Α' 78) 
«Εκπαίδευση ατόμων ειδικών εκπαιδευτικών αναγκών 
κ.λπ.», το οποίο διατηρείται εν ισχύ μέχρι την δημοσί¬ 
ευση του π.δ. της παραγράφου 6 του άρθρου 29 του 
ν. 4009/2011 (Α' 195) σύμφωνα με το άρθρο 81 παρ. 19 
του ν. 4009/2011. 

7. Τις διατάξεις της παρ. 3 του άρθρου 29 του 
ν. 4009/2011 (Α' 195) «Δομή, λειτουργία, διασφάλιση της 
ποιότητας των σπουδών και διεθνοποίηση των ανώτα¬ 
των εκπαιδευτικών ιδρυμάτων», όπως τροποποιήθηκε 
και ισχύει. 

8. Τις διατάξεις της παρ. 3 του άρθρου 68 του ν. 4235/ 
2014 (Α' 32) «Διοικητικά μέτρα, διαδικασίες και κυρώσεις 
στην εφαρμογή της ενωσιακής και εθνικής νομοθεσίας 
στους τομείς των τροφίμων, των ζωοτροφών και της 
υγείας και προστασίας των ζώων και άλλες διατάξεις 
αρμοδιότητας του Υπουργείου Αγροτικής Ανάπτυξης 
και Τροφίμων». 

9. Τ ις διατάξεις της παρ. 3 του άρθρου 27 του ν. 4386/ 

2016 (Α' 83) «Ρυθμίσεις για την έρευνα και άλλες δια¬ 
τάξεις». 

10. Τις διατάξεις των εδαφίων β' και γ' του άρθρου 
66 του ν. 4415/2016 (Α' 159) «Ρυθμίσεις για την ελληνό¬ 
γλωσση εκπαίδευση, τη διαπολιτισμική εκπαίδευση και 
άλλες διατάξεις». 

11 .Τις διατάξεις της παρ. 1 του άρθρου 20 του ν. 4452/ 

2017 (Α' 17) «Ρύθμιση θεμάτων του Κρατικού Πιστοποιη¬ 
τικού Γλωσσομάθειας, της Εθνικής Βιβλιοθήκης της 

Ελλάδας και άλλες διατάξεις», που αντικατέστησε την 
περίπτωση α' του άρθρου 66 του ν. 4415/2016 (Α' 159). 

12. Το π.δ. 117/2002 (Α' 99) «Βαθμολογική κατάσταση 
και εξέλιξη των μελώντου ΕιδικούΤεχνικού Εργαστηρια¬ 
κού Προσωπικού (Ε.Τ.Ε.Π.) των Ανωτάτων Εκπαιδευτικών 
Ιδρυμάτων». 

13. Την από 18-05-2017 αίτηση του Χρήστου Παπα- 
στάμου (με αριθ. πρωτ. 641/18-05-2017 του τμήματος 
Μηχανικών Πληροφορικής και Τηλεπικοινωνιών). 

14. Την απόφαση της προσωρινής Συνέλευσης του 
τμήματος Μηχανικών Πληροφορικής και Τηλεπικοινωνι¬ 
ών της Πολυτεχνικής Σχολής του Πανεπιστημίου Δυτικής 
Μακεδονίας στην υπ'αριθ. 15/07-06-2017 συνεδρίαση, 
συγκρότησης της σχετικής τριμελούς εισηγητικής επι¬ 
τροπής. 

15. Την από 26-07-2016 έκθεση τηςτριμελούς εισηγη¬ 
τικής επιτροπής (με αριθ. πρωτ. 708/26-06-2017 του τμή¬ 
ματος Μηχανικών Πληροφορικής και Τηλεπικοινωνιών). 

16. Την απόφαση της προσωρινής Συνέλευσης του 
τμήματος Μηχανικών Πληροφορικής και Τηλεπικοινωνι¬ 
ών της Πολυτεχνικής Σχολής του Πανεπιστημίου Δυτικής 
Μακεδονίας στην υπ'αριθ. 16/06-07-2017 συνεδρίαση, 
στην οποία διατυπώνεται η ομόφωνη θετική απόφαση 
για την ένταξη του Χρήστου Παπαστάμου στην κατη¬ 
γορία Ε.Τ.Ε.Π. στο τμήμα Μηχανικών Πληροφορικής και 
Τηλεπικοινωνιών. 

17. Την υπ'αριθ. 6541/30-08-2017 (ΑΔΑ: ΩΜ5Ε469Β7Κ- 
ΣΕΨ) πρυτανική πράξη του Πανεπιστημίου Δυτικής Μα¬ 
κεδονίας, μεταφορά μιας (1) θέσης ΕιδικούΤεχνικού Ερ¬ 
γαστηριακού Προσωπικού (Ε.Τ.Ε.Π.) του Πανεπιστημίου 
Δυτικής Μακεδονίας στο τμήμα Μηχανικών Πληροφορι¬ 
κής και Τηλεπικοινωνιών της Πολυτεχνικής Σχολής του 
Πανεπιστημίου Δυτικής Μακεδονίας (Φ.Ε.Κ. Β' 3301). 

18. Τα στοιχεία του ατομικού υπηρεσιακού φακέλου 
του Χρήστου Παπαστάμου. 

19. Τις σχετικές βεβαιώσεις γνησιότητας των δικαιο- 
λογητικών του Χρήστου Παπαστάμου. 

20. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, διαπιστώνουμε: 

Την ένταξη του Χρήστου Παπαστάμου του Χαράλα¬ 
μπου, διοικητικού υπαλλήλου με σχέση εργασίας ιδι¬ 
ωτικού δικαίου αορίστου χρόνου (Ι.Δ.Α.Χ.), κατηγορίας 
ΤΕ ειδικότητας Μηχανικών του Πανεπιστημίου Δυτικής 
Μακεδονίας με βαθμό Α' και Μ.Κ. 13, σε κενή οργανι¬ 
κή θέση ΕιδικούΤεχνικού Εργαστηριακού Προσωπικού 
(Ε.Τ.Ε.Π.), κατηγορίας ΤΕ στο τμήμα Μηχανικών Πληρο¬ 
φορικής καιΤηλεπικοινωνιώντης Πολυτεχνικής Σχολής 
του Πανεπιστημίου Δυτικής Μακεδονίας, επειδή έχει τις 
προϋποθέσεις που προβλέπονται στο εδάφιο α' του άρ¬ 
θρου 66 του ν. 4415/2016 όπως αυτό τροποποιήθηκε με 
την παρ. 1 του άρθρου 20 του ν. 4452/2017 και ισχύει. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Κοζάνη,19 Οκτωβρίου 2017 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 


Αριθ. απόφ. 356/2.10.1 ακ./17-10-2017 (3) 

Ίδρυση Θεματικών Ενοτήτων της Σχολής Κοινω¬ 
νικών Επιστημών του Ελληνικού Ανοικτού Πανε¬ 
πιστημίου. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του άρθρου 2 του ν. 2552/1997. 

2. Τις διατάξεις του ν. 3374/2005 (ΦΕΚ 189, τ. Α'/ 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων. Παράρτημα διπλώματος», όπως 
τροποποιήθηκε και ισχύει. 

3. Τις διατάξεις του άρθρου 90 του «Κώδικα Νομοθεσί- 
αςγιατην Κυβέρνηση καιτα ΚυβερνητικάΌργανα»,που 
κυρώθηκε με το άρθρ. 1 του π.δ. 63/2005 (ΦΕΚ Α' 98). 

4. Το πρακτικό της με αριθμό 7/18-7-2017 Συνεδρία¬ 
σης της Κοσμητείας της Σχολής Κοινωνικών Επιστημών 
του Ελληνικού Ανοικτού Πανεπιστημίου. 

5. Το πρακτικό της με αριθμό 356/09-10-2017 συνεδρία¬ 
σης της Διοικούσας Επιτροπής του Ελληνικού Ανοικτού 
Πανεπιστημίου. 

6. Την υπ' αριθ. 492/03-02-2014 έκθεση εξωτερικής 
αξιολόγησης της Α.Δ.Ι.Π. που αφορά τη Σχολή Κοινωνι¬ 
κών Επιστημών του Ελληνικού Ανοικτού Πανεπιστημίου. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την ίδρυση Θεματικών Ενοτήτων της Σχολής Κοινωνι¬ 
κών Επιστημών του Ελληνικού Ανοικτού Πανεπιστημίου, 
ως ακολούθως: 

ΘΕ: Βασικές Αρχές Δημοσίου Δικαίου (10ΕΘΤ5) 

Σκοπός της ΘΕ είναι η παρουσίαση των βασικών αρ¬ 
χών του ελληνικού συνταγματικού δικαίου και διοικητι¬ 
κού δικαίου. Ειδικότερα, η ΘΕ περιλαμβάνει έξι θεματικά 
πεδία: ί) Σύστημα των πηγών του δικαίου, δηλαδή των 
μηχανισμών παραγωγής του δικαίου στην ελληνική έν- 
νομη τάξη, ϋ) Συνταγματική οργάνωση του Κράτους, δη¬ 
λαδή τις σχέσεις μεταξύ των συνταγματικών οργάνων 
(Κοινοβούλιο, Κυβέρνηση, Πρόεδρος της Δημοκρατίας) 
και τις σχέσεις μεταξύ Κράτους και πολιτών, ίίί) Σύστημα 
των θεμελιωδών δικαιωμάτων, ίν) Οργάνωση της δημό¬ 
σιας διοίκησης, σε κεντρικό, περιφερειακό και τοπικό 
επίπεδο, ν) Νομικά μέσα και αρχές δράσης της δημόσιας 
διοίκησης και νί) Οργάνωση της δικαιοσύνης και έλεγχος 
συνταγματικότητας των νόμων. 

ΘΕ: Αρχές Οικονομικής Θεωρίας (10ΕΈΤ5) 

Σκοπός της ΘΕ είναι η εισαγωγή των φοιτητών/τριών 
στην Οικονομική θεωρία και ειδικότερα στις βασικές αρ¬ 
χές της μικρό - και μακροοικονομικής, με έμφαση στα 
αντίστοιχα βασικά μεθοδολογικά εργαλεία. Ειδικότερα, 
όσον αφορά στη μικροοικονομική, η ΘΕ επικεντρώνεται 
στη μελέτη της θεωρίας της ζήτησης και της προσφοράς 
ενός αγαθού, της κατηγοριοποίησης των δημόσιων αγα¬ 
θών, της σημασίας των αποδόσεων και των καμπύλών 
κόστους μιας επιχείρησης/ενός οργανισμού, ζητημά¬ 
των που αφορούν στην πολιτική των μονοπωλίων και 

των ολιγοπωλίων καθώς και των συνθηκών τέλειου 
ανταγωνισμού. Όσον αφορά στη μακροοικονομική, η 
ΘΕ επικεντρώνεται στη μελέτη των τρόπων προσδιορι¬ 
σμού του συνολικού εισοδήματος μίας οικονομίας, των 
συνθηκών μακροοικονομικής ισορροπίας,των βασικών 
χαρακτηριστικών της αγοράς εργασίας, ζητημάτων δη¬ 
μοσιονομικής και νομισματικής πολιτικής, του ισοζυγίου 
πληρωμών, των τρόπων διαμόρφωσης της συναλλαγ¬ 
ματικής ισοτιμίας, των εννοιών του πληθωρισμού και 
της ανεργίας καθώς και ζητημάτων που αφορούν στην 
Οικονομική της Ευημερίας. 

ΘΕ: Ελληνικό Διοικητικό Σύστημα (10ΕΘΤ5) 

Αντικείμενο του μαθήματος είναι η παρουσίαση των 
θεσμών, των λειτουργιών και των διαδικασιών του ελλη¬ 
νικού διοικητικού συστήματος. Επιμέρους αντικείμενα: 

I. Το σύστημα των δημοσίων διοικήσεων στην Ελλάδα - 

II. Διοικητικό σύστημα και Σύνταγμα - III. Οι λειτουργί¬ 
ες του διοικητικού συστήματος: δημόσια τάξη, εθνική 
άμυνα, δικαιοσύνη, οικονομική ανάπτυξη, κοινωνική δι¬ 
οίκηση, προστασία του περιβάλλοντος, φορολογία και 
δημοσιονομική διαχείριση - IV. Η κεντρική διοίκηση - 
V. Αποκέντρωση,Τοπική Αυτοδιοίκηση -VI. Ανεξάρτητες 
Αρχές - VII. Διοικητική δραστηριότητα και διαδικασίες 
-VIII. Ο έλεγχοςτης δημόσιας διοίκησης - IX. Προσωπικό 
της δημόσιας διοίκησης - X. Δυσλειτουργίες της δημόσι¬ 
ας διοίκησης και μεταρρυθμίσεις - XI. Ο εξευρωπαϊσμός 
της δημόσιας διοίκησης - XII. Το ελληνικό διοικητικό σύ¬ 
στημα στην εποχή της κρίσης. 

ΘΕ: Εισαγωγή στην Πολιτική Επιστήμη (10Ε(ΙΤ5) 

Βασικός σκοπός του μαθήματος είναι η εισαγωγή των 
φοιτητών/τριών σε βασικές έννοιες της πολιτικής επιστή¬ 
μης, οι οποίες θα τους είναι χρήσιμες για την βέλτιστη 
κατανόηση συμμετοχή τους στο πρόγραμμα σπουδών. 
Πιο συγκεκριμένα παρουσιάζονται τα διαφορετικά πρό¬ 
τυπα κρατικής οργάνωσης (φιλελεύθερο, κοινωνικό, νε¬ 
οφιλελεύθερο κράτος) καθώς και οι μετασχηματισμοί 
των σχέσεων κοινωνίας - κράτους από τον 

Διαφωτισμό μέχρι σήμερα. Οι σχέσεις αυτές παρου¬ 
σιάζονται με αιχμή τους μετασχηματισμούς των οικο¬ 
νομικών σχέσεων, τις κατά συνέπεια μεταβαλλόμενες 
δομές κοινωνικής τάξης και φύλου, όπως τέλος την 
δυναμική που παρουσιάζουν οι πολιτιστικές συντεταγ¬ 
μένες απέναντι στην δυναμική των διαδικασιών της 
παγκοσμιοποίησης. Στο πλαίσιο αυτό περιγράφεται το 
πολιτικό σύστημα, αναλύεται η έννοια της νομιμοποί¬ 
ησης, παρουσιάζονται τα βασικά χαρακτηριστικά των 
θεσμών κοινωνικής και πολιτικής εκπροσώπησης και 
τέλος συζητείται η διάκριση ανάμεσα στη «κυβέρνηση» 
και τη «διακυβέρνηση». 

ΘΕ: Ποσοτικές Μέθοδοι (10ΕΘΤ5) 

Σκοπός της ΘΕ είναι η παρουσίαση των βασικών αρ¬ 
χών της Επιχειρησιακής Στατιστικής και των Επιχειρη¬ 
σιακών Μαθηματικών οι οποίες είναι απαραίτητες για 
την κατανόηση βασικών εννοιών στη Διοίκηση Επιχει¬ 
ρήσεων καθώς και την πρακτική εφαρμογή τους σε επι¬ 
χειρησιακά και οικονομικά προβλήματα με τη χρήση 
λογισμικού επεξεργασίας λογιστικών φύλλων. Αναλυ¬ 
τικά θα περιλαμβάνει: Εισαγωγή στη Στατιστική για τη 


Διοίκηση, Γραφικές μέθοδοι σύνοψης δεδομένων, Αριθ¬ 
μητικές μέθοδοι σύνοψης δεδομένων, Αρχές της θεωρί¬ 
ας πιθανοτήτων, Κατανομές πιθανότητας, Δειγματικές 
κατανομές στατιστικών συναρτήσεων, Εκτίμηση παρα¬ 
μέτρων πληθυσμού, Παραμετρικοί έλεγχοι στατιστικών 
δεδομένων, Συναρτήσεις μιας μεταβλητής, Παραγώγι- 
ση συναρτήσεων μιας μεταβλητής, Όρια συνέχεια και 
βελτιστοποίηση συναρτήσεων, Εισαγωγή στα λογιστικά 
φύλλα, Στατιστικές συναρτήσεις, Εργαλεία ανάλυσης δε¬ 
δομένων, Γραφήματα. 

ΘΕ: Βασικές Αρχές Διοίκησης (10ΕΘΤ5) 

Σκοπός της ΘΕ είναι η παρουσίαση των βασικών αρ¬ 
χών της διοίκησης. Συγκεκριμένα, η ΘΕ εξετάζει την ιστο¬ 
ρική εξέλιξη των θεωριών της διοικητικής επιστήμης, 
τις θεμελιώδεις λειτουργίες του μάνατζμεντ, ζητήματα 
που αφορούν στη διοίκηση του ανθρωπίνου δυναμικού, 
θέματα ανάπτυξης και αξιολόγησης του προσωπικού, 
τη σημασία της κουλτούρας και της επικοινωνίας στους 
σύγχρονους οργανισμούς, ζητήματα ηθικής σε επιχει¬ 
ρήσεις και οργανισμούς, καθώς και τις προσεγγίσεις στο 
θέμα της ηγεσίας. 

ΘΕ: Διεθνές και Ευρωπαϊκό Δίκαιο (10Ε(ΙΤ5) 

Αντικείμενο του μαθήματος είναι η ανάλυση των βα¬ 
σικών αρχών του διεθνούς δημόσιου δικαίου, με έμφα¬ 
ση κυρίως στα υποκείμενα και στις πηγές του διεθνούς 
δημοσίου δικαίου, και ακολούθως, η παρουσίαση των 
βασικών αρχών του δικαίου της Ευρωπαϊκής Ένωσης, 
με έμφαση στο σύστημα των πηγών του δικαίου της 
Ευρωπαϊκής Ένωσης, στις γενικές αρχές του δικαίου 
της Ευρωπαϊκής Ένωσης, στις σχέσεις του δικαίου της 
Ευρωπαϊκής Ένωσης με το ελληνικό δίκαιο, στα θεσμικά 
όργανα της Ευρωπαϊκής Ένωσης και στο σύστημα της έν- 
νομης προστασίας στο πλαίσιο της Ευρωπαϊκής Ένωσης. 

ΘΕ: Αρχές Δημόσιας Οικονομικής (10ΕΘΤ5) 

Σκοπός αυτής της Θεματικής Ενότητας είναι η εισα¬ 
γωγή των φοιτητών/τριών στις βασικές έννοιες των οι¬ 
κονομικών του δημόσιου τομέα και στην ανάλυση των 
οικονομικών λειτουργιών του κράτους. Συγκεκριμένα τα 
θέματα που αναπτύσσονται σε αυτή τη Θεματική Ενό¬ 
τητα περιλαμβάνονται: ο μηχανισμός της αγοράς και η 
ανάγκη παρέμβασης 

του κράτους στην οικονομική δραστηριότητα, ορι¬ 
σμός και μέγεθος του δημόσιου τομέα, θεωρία των 
δημοσίων αγαθών, εξωτερικές επιδράσεις, κρατικός 
προϋπολογισμός, δημόσιες δαπάνες, δημόσιο χρέος, φό¬ 
ροι και φορολογικό σύστημα, δημόσιες επιχειρήσεις, η 
χρηματοδότηση της κοινωνικής πολιτικής και κοινωνική 
ασφάλιση. Επιπλέον, η Θεματική Ενότητα περιλαμβάνει 
ορισμένες αναφορές στις τρέχουσες δημοσιονομικές 
εξελίξεις στην Ελλάδα και προβαίνει σε μια συνοπτική 
παρουσίαση και σχολιασμό βασικών μεγεθών και διαδι¬ 
κασιών του κρατικού προϋπολογισμού. 

ΘΕ: Ιστορική Συγκρότηση του Σύγχρονου Ελληνικού 
Κράτους (10ΕΘΤ5) 

Στη ΘΕ εξετάζονται οι βασικές στιγμές συγκρότησης 
και ανάπτυξης του ελληνικού κράτους, με έμφαση την 
περίοδο του εικοστού αιώνα. Η μετεξέλιξη του πολιτικού 
συστήματος εξετάζεται τόσο αναφορικά με τις αλλα¬ 
γές στο συνταγματικό πεδίο, όσο και με την ανάδειξη 

συγκεκριμένων φορέων συμφερόντων όπως είναι η 
ναυτιλία, τα κεφαλαιοκρατικό στρώματα, οι τράπεζες 
και τα εργατικά στρώματα. Έμφαση δίνεται στην περίοδο 
μετά το κίνημα του 1909 και την πολιτική του λεγάμε¬ 
νου 'βενιζελικού εκσυγχρονισμού 1 . Εξετάζονται επίσης 
η αποκατάσταση των προσφύγων, η οικονομική κρίση 
του Μεσοπολέμου και το καθεστώς του Ιωάννη Μετα- 
ξά. Μετά τις θεμελιώδεις ανατροπές που επιφέρει ο Β' 
Παγκόσμιος Πόλεμος, η Κατοχή και ο εμφύλιος πόλεμος, 
εξετάζεται η συγκρότηση του μεταπολεμικού πολιτικού 
συστήματος (σύνταγμα και παρασύνταγμα) και η κρίση 
νομιμοποίησης που οδηγεί στη δικτατορία του 1967. 
Ακολουθεί η ανάλυση της μεταπολιτευτικής περιόδου, 
η ανασυγκρότηση των κρατικών υπηρεσιών στο τελευ¬ 
ταίο τέταρτο του εικοστού αιώνα σε συνδυασμό με την 
αναζήτηση πλαισίου αναπτυξιακής πολιτικής. 

ΘΕ: Διεθνής Πολιτική Οικονομία (10ΕΈΤ5) 

Το μάθημα αυτό αφορά στις διεθνείς διαστάσεις της 
οικονομικής δραστηριότητας, των οικονομικών συναλ¬ 
λαγών και των οικονομικών σχέσεων. Τα θέματα που 
παρουσιάζονται αφορούν συνοπτικά στα εξής: θεωρη¬ 
τικές προσεγγίσεις της διεθνούς πολιτικής οικονομίας, 
διεθνές χρηματοοικονομικό και νομισματικό σύστημα: 
οι διεθνείς συναλλαγματικές ισοτιμίες και οι αγορές χρή¬ 
ματος και κεφαλαίου, το διεθνές εμπόριο και η παγκό¬ 
σμια ολοκλήρωση της αγοράς αγαθών και υπηρεσιών, 
οι πολυεθνικές επιχειρήσεις, οι διεθνείς οικονομικές σχέ¬ 
σεις, διακρατικός συντονισμός οικονομικών πολιτικών, 
οι σχέσεις μεταξύ αναπτυγμένων και αναπτυσσόμενων 
χωρών, περιφερειακή και παγκόσμια οικονομική ολο¬ 
κλήρωση και διακυβέρνηση. Στη θεματολογία του μα¬ 
θήματος περιλαμβάνονται επίσης θέματα που αφορούν 
την ευρωπαϊκή ολοκλήρωση, την αναπτυξιακή βοήθεια, 
ενεργειακά ζητήματα και ζητήματα που σχετίζονται με 
την μετανάστευση. 

ΘΕ: Ηθική και Δεοντολογία στη Δημόσια Διοίκηση 
(10ΕΘΤ5) 

Αντικείμενο του μαθήματος είναι η παρουσίαση των 
βασικών αρχών ηθικής και δεοντολογίας στη Δημόσια 
Διοίκηση, όπως προκύπτουν από το Σύνταγμα, τη διοι¬ 
κητική νομοθεσία και τους κώδικες δεοντολογίας και 
ηθικής για τους δημοσίους υπαλλήλους. Ιδιαίτερη έμ¬ 
φαση θα δοθεί στην ανάλυση του Κώδικα Διοικητικής 
Διαδικασίας, του Ευρωπαϊκού Κώδικα Ορθής Διοικητι¬ 
κής Συμπεριφοράς και του Οδηγού Ορθής Διοικητικής 
Συμπεριφοράς των Δημοσίων Υπαλλήλων. Ιδιαίτερη 
αναφορά θα γίνει στην προληπτική και κατασταλτική 
αντιμετώπιση του φαινομένου της διαφθοράς στη δη¬ 
μόσια διοίκηση. 

ΘΕ: Κράτος και Δημόσιες Πολιτικές (10ΕΈΤ5) 

Σκοπός του μαθήματος είναι η κριτική παρουσίαση 
των βασικών θεσμών και διαδικασιών για την διαμόρ¬ 
φωση και την υλοποίηση των δημόσιων πολιτικών σε 
εθνικό, περιφερειακό, τοπικό σε υπερεθνικό επίπεδο. 
Μετά την απαραίτητη αναφορά στις βασικές έννοιες του 
μαθήματος (κράτος, δημόσιες πολιτικές) συζητιούνται 
οι προκλήσεις, που αντιμετωπίζει το κράτος κατά την 
υλοποίηση των «δημόσιων πολιτικών» του. Προκλήσεις 
που προκύπτουν εκτός των άλλων και από το συνεχώς 


μεταβαλλόμενο περιβάλλον (εξελίξεις στην ΕΕ και δυ¬ 
ναμική των διαδικασιών παγκοσμιοποίησης) και που 
αναμφίβολα επηρεάζει τις Δημόσιες πολιτικές. Στο τε¬ 
λευταίο μέρος του μαθήματος θα συζητηθούν συνοπτικά 
περιπτώσεις κοινωνικής πολιτικής ή / και περιφερειακής 
πολιτικής ως μελέτες περίπτωσης στη Ελλάδα, ώστε έτσι 
να παρουσιαστούν οι παράγοντες, που συγκροτούν τα 
βασικά κριτήρια αξιολόγησης των δημόσιων πολιτικών 
από το Κράτος. 

ΘΕ: Περιφερειακή Ανάπτυξη και Περιφερειακές Ανι¬ 
σότητες (10ΕΈΤ5) 

Το μάθημα αυτό αφορά σε ζητήματα θεωρίας περι¬ 
φερειακών ανισοτήτων και ανάλυσης και αξιολόγησης 
των μέσων άσκησης της περιφερειακής πολιτικής. Τα 
θέματα που καλύπτονται αφορούν στα εξής: το 'περι- 
φερειακό πρόβλημα 1 και η μέτρηση των περιφερειακών 
ανισοτήτων, θεωρίες περιφερειακών ανισοτήτων, οι πε¬ 
ριφερειακές ανισότητες στην Ελλάδα, οι περιφερειακές 
ανισότητες στην Ευρωπαϊκή Ένωση, η αναγκαιότητα της 
περιφερειακής πολιτικής, οι στόχοι, τα διλλήματα και τα 
μέσα άσκησης της περιφερειακής πολιτικής, η εφαρμο¬ 
ζόμενη πολιτική περιφερειακής ανάπτυξης στην Ελλά¬ 
δα, τα αναπτυξιακά κίνητρα, η περιφερειακή κατανομή 
των δημοσίων επενδύσεων, η οργάνωση της δημόσιας 
διοίκησης σε περιφερειακό και τοπικό επίπεδο, τα περι¬ 
φερειακά προγράμματα και η περιφερειακή κατανομή 
του ΕΣΠΑ, η περιφερειακή πολιτική της ΕΕ. 

ΘΕ: Θεσμοί και Δημόσιες Πολιτικές της Ευρωπαϊκής 
Ένωσης (10ΕΈΤ5) 

Το μάθημα αυτό καλύπτει με εποπτικό τρόπο τις δι¬ 
αδικασίες συγκρότησης της Ευρωπαϊκής Ένωσης, τους 
ευρωπαϊκούς θεσμούς και τις ευρωπαϊκές πολιτικές. Η 
θεματολογία του μαθήματος περιλαμβάνει συνοπτικά τα 
εξής: Έννοια και θεωρίες της ευρωπαϊκής ενοποίησης, 
η ιστορική εξέλιξη ευρωπαϊκής ενοποίησης, οι βασικές 
συνθήκες, τα θεσμικά όργανα της Ευρωπαϊκής Ένωσης, 
ο Προϋπολογισμός της Ευρωπαϊκής Ένωσης, οι πολιτι¬ 
κές της Ευρωπαϊκής Ένωσης, η Ευρωπαϊκή Ένωση στο 
μεταβαλλόμενο διεθνές περιβάλλον και η πορεία της 
ευρωπαϊκής ολοκλήρωσης. 

ΘΕ: Διοίκηση Έργων (10ΕΈΤ5) 

Σκοπός της ΘΕ είναι η παρουσίαση των βασικών αρ¬ 
χών διοίκησης έργων. Συγκεκριμένα, η ΘΕ παρουσιάζει 
τις βασικές έννοιες στο πλαίσιο σχεδιασμού και υλοποί¬ 
ησης έργων, τους τρόπους οργάνωσης και διοίκησης 
έργων, τον κύκλο ζωής έργων, τις πιο γνωστές και ευρέως 
χρησιμοποιούμενες μεθόδους προγραμματισμού και 
ελέγχου έργων συμπεριλαμβανομένων των μεθόδων 
δικτυωτής ανάλυσης, τη διαδικασία προγραμματισμού 
μέσων παραγωγής σε έργα με περιορισμούς στον χρόνο 
υλοποίησης και σε έργα με περιορισμούς στα διαθέσιμα 
μέσα παραγωγής, τις τεχνικές βελτιστοποίησης του χρο¬ 
νικού προγραμματισμού έργων, τις τεχνικές παρακολού¬ 
θησης της χρονικής και της οικονομικής προόδου έργων 
και τέλος τον τρόπο υποστήριξης των πληροφοριακών 
συστημάτων στη διαχείριση έργων. 

ΘΕ: Θεσμοί και Πολιτικές Προστασίας των Δικαιωμά¬ 
των του Ανθρώπου (10ΕΈΤ5) 

Σκοπός της ΘΕ είναι η εισαγωγή των φοιτητών/τριών 
στην προβληματική των ανθρωπίνων δικαιωμάτων, πε¬ 
ριλαμβάνοντας τα ατομικά, τα πολιτικά και τα κοινωνικά 
δικαιώματα. Συγκεκριμένα, στη ΘΕ εξετάζονται η αντί¬ 
ληψη του ατομικού δικαιώματος ως μιας αξίας που περι¬ 
βάλλει την ανθρώπινη προσωπικότητα πέρα από οποια¬ 
δήποτε παρέμβαση που μπορεί να περιορίσει τόσο την 
ιδιωτικότητά του όσο και τους όρους συμμετοχής του σε 
διαδικασίες δημόσιας επικοινωνίας (γνώμη, έκφραση). 
Το πολιτικό δικαίωμα συγκροτείται ως προστατευτικό 
πλέγμα του πολιτικού σώματος της αστικής κοινωνίας 
απέναντι σε μορφές εξουσιασμού που εμποδίζουν την 
αυτοκυβέρνηση των πολιτών, ενώ η ενεργός διάσταση 
του αφορά τη συμμετοχή στην πολιτική διαδικασία, κατά 
βάση μέσα από το δικαίωμα ψήφου. Το κοινωνικό δικαί¬ 
ωμα συγκροτείται ως προστατευτικό πλέγμα απέναντι 
σε απειλές που δέχονται κοινωνικές ομάδες από την ατο¬ 
μική ιδιοκτησία, τη συσσώρευση πλούτου και δύναμης, 
και από τις κινήσεις της αγοράς. Στην κατακλείδα, η ΘΕ 
εστιάζει στην εφαρμογή των αντιλήψεων αυτών από την 
ελληνική πολιτεία και νομοθεσία, κυρίως από το δεύτερο 
μισό του εικοστού αιώνα μέχρι σήμερα. 

ΘΕ: Λογιστική του Δημόσιου Τομέα (10ΕΘΤ5) 

Ο σκοπός της ΘΕ είναι να θέσει τα θεμέλια για την 
κατανόηση της Λογιστικής του Δημοσίου Τομέα τόσο 
σε θεωρητικό όσο και σε πρακτικό επίπεδο παρουσιά¬ 
ζοντας τις βασικές έννοιες, τις αρχές και τις εφαρμογές 
στο ελληνικό όσο και στο σύγχρονο διεθνές περιβάλλον. 
Αναλυτικά, θα περιλαμβάνει: Λογιστικά συστήματα πα¬ 
ρακολούθησης των συναλλαγών στο δημόσιο τομέα, 
Προϋπολογισμός στο Δημόσιο Τομέα, Σύστημα Διπλο¬ 
γραφικής Λογιστικής στα ΝΠΔΔ τις Δημόσιες Μονάδες 
Υγείας και τους ΟΤΑ, Λογιστική επιχορηγήσεων, Λογιστι¬ 
κή επενδύσεων, Λογιστική Κεντρικής Κυβέρνησης, Έλεγ¬ 
χος και αξιολόγηση της απόδοσης στο Δημόσιο Τομέα. 

ΘΕ: ΜεταρρυθμιστικέςΤάσεις και Αλλαγή στη Δημόσια 
Διοίκηση (10ΕΘΤ5) 

Σκοπός της ΘΕ είναι η παρουσίαση των βασικών αρ¬ 
χών της διοίκησης αλλαγών. Συγκεκριμένα, η ΘΕ παρου¬ 
σιάζει το βασικό περιεχόμενο της έννοιας της αλλαγής, 
τα είδη των αλλαγών, τα βασικότερα θεωρητικά μοντέλα 
αλλαγής, τις προϋποθέσεις επιτυχίας ή αποτυχίας της 
αλλαγής, τους λόγους αντίδρασης στην αλλαγή, τους 
τρόπους μετριασμού της αντίδρασης στην αλλαγή, τους 
φορείς της αλλαγής, τη σημασία της ανώτερης διοίκησης 
και της ηγεσίας στην έκβαση του τελικού αποτελέσμα¬ 
τος, καθώς και επίκαιρα ζητήματα που αφορούν στις 
διοικητικές μεταρρυθμίσεις και τις σύγχρονες τάσεις της 
δημόσιας διοίκησης. 

ΘΕ: Δημόσια Διοίκηση και Διεθνείς Οργανισμοί 
(10ΕΘΤ5) 

Ο βασικός στόχος του μαθήματος είναι να συμβάλει 
στην θεωρητική και κυρίως πρακτική κατανόηση της 
σημασίας και του ρόλου των διεθνών οργανισμών, όπως 
αυτοί σχετίζονται με τις λειτουργίες του κράτους έθνους. 
Οι διεθνείς οργανισμοί και κυρίως εκείνοι που διευθε¬ 
τούν οικονομικές σχέσεις αποτελούν εκτός των άλλων 
και πεδία άσκησης πολιτικήςτων εθνικών κυβερνήσεων, 
πάντα στο πλαίσιο της αναγκαιότητας των συνθηκών 


που γεννά η δυναμική της παγκοσμιοποίησης. Ως μελέτη 
περίπτωσης θα εξεταστούν «διεθνείς οργανισμοί» που 
δραστηριοποιούνται σε πεδία που επηρεάζουν την δη¬ 
μόσια διοίκηση και στον ευρύτερο δημόσιο τομέα. Κατά 
συνέπεια θα συζητήσει συνοπτικά τον ΟΗΕ, κάποιους 
από τους κύριους οργανισμούς που αποτελούν μέρος 
του αστερισμού του, την ΕΕ ως σημαντική περιφερειακή 
συσσωμάτωση, ενώ χρήσιμη θα είναι και η ενδεικτική 
αναφορά σε κάποιες Διεθνείς Μη Κυβερνητικές Οργα¬ 
νώσεις. 

ΘΕ: Διοικητική Αποκέντρωση καιΤοπική Αυτοδιοίκη¬ 
ση: Πολιτική και Οικονομική Διάσταση (10ΕΘΤ5) 

Αντικείμενο του μαθήματος είναι η μελέτη των θεσμών 
της Διοικητικής Αποκέντρωσης και τηςΤοπικής Αυτοδι¬ 
οίκησης στην Ελλάδα, σε συνάρτηση ιδίως με τη συμ¬ 
βολή τους στη δημοκρατική, οικονομική και κοινωνική 
ανάπτυξη της χώρας και στην άσκηση των δημοσίων 
εθνικών και ευρωπαϊκών πολιτικών σε τοπικό επίπεδο. 
Ιδιαίτερη έμφαση θα δοθεί στην εμπειρία της εφαρμογής 
του Προγράμματος «Καλλικράτης» και στην προοπτική 
μιας νέας μεταρρύθμισης στην Τοπική Αυτοδιοίκηση. 

ΘΕ: Δημόσιες Επενδύσεις και Αναπτυξιακά Προγράμ¬ 
ματα (10ΕΘΤ5) 

Σκοπός της ΘΕ είναι η παρουσίαση των βασικών αρ¬ 
χών της χρηματοδότησης και της αξιολόγησης επενδύ¬ 
σεων για την υλοποίηση δημοσίων επενδύσεων και ανα¬ 
πτυξιακών προγραμμάτων. Αναλυτικά η ΘΕ παρουσιάζει 
τα βασικά χρηματοοικονομικά μαθηματικά, τις τεχνικές 
αξιολόγησης επενδύσεων, τις πηγές χρηματοδότησης 
επενδύσεων, το κόστος κεφαλαίου, τη συσχέτιση της 
απόδοσης και του κινδύνου, τη λειτουργία των αγορών 
χρήματος και κεφαλαίου καθώς και την αποτίμηση αξι¬ 
όγραφων σταθερού εισοδήματος. 

ΘΕ: Δημοσιοϋπαλληλικό Δίκαιο (10ΕΘΤ5) 

Σκοπός της ΘΕ είναι ο προσδιορισμός και η ανάλυση 
των βασικών θεσμών του Δημοσιοϋπαλληλικού Δικαί¬ 
ου. Ειδικότερα εξετάζονται: Ι.Το σύστημα συγκρότησης 
του σώματος των δημοσίων υπαλλήλων στην Ελλάδα. 

II. Η υπηρεσιακή κατάσταση των δημοσίων υπαλλήλων. 

III. Η πειθαρχική ευθύνη των δημοσίων υπαλλήλων. 

IV. Η λύση της σχέσης των δημοσίων υπαλλήλων με 
το Δημόσιο. V. Η δικαστική προστασία των δημοσίων 
υπαλλήλων. 

ΘΕ: Δημοσιονομική Διοίκηση και Έλεγχος (10ΕΈΤ5) 

Σκοπός της ΘΕ είναι η παρουσίαση και ανάλυση των 
βασικών εννοιών και αρχών της κατάρτισης και εκτέλε¬ 
σης του προϋπολογισμού, της λειτουργίας του εσωτερι¬ 
κού και εξωτερικού ελέγχου καθώς και της αξιοποίησης 
δεδομένων για τη λήψη διοικητικών αποφάσεων στον 
Δημόσιο Τομέα. Αναλυτικά, θα παρουσιαστεί η λειτουρ¬ 
γία του προϋπολογισμού της κεντρικής κυβέρνησης, 
του προϋπολογισμού των λοιπών φορέων της γενικής 
κυβέρνησης, των Ν.Π.Δ.Δ. και Ο.Τ.Α., η διαδικασία και 
τα όργανα κατάρτισης και εκτέλεσης του προϋπολογι¬ 
σμού, τα όργανα και οι διαδικασίες άσκησης ελέγχου της 
εκτέλεσης του προϋπολογισμού. Τέλος, θα εξεταστούν 
ζητήματα άντλησης και χρήσης δεδομένων των οικονο¬ 
μικών καταστάσεων για την εφαρμογή τεχνικών λήψης 
αποφάσεων σε φορείς του δημοσίου. 

ΘΕ: Διοίκηση της Ποιότητας (10ΕΘΤ5) 

Σκοπός της ΘΕ είναι η παρουσίαση των βασικών αρ¬ 
χών της διοίκησης ολικής ποιότητας (ΔΟΠ) και των διαδι¬ 
κασιών για επιτυχή υιοθέτηση της στον Δημόσιο Τομέα. 
Συγκεκριμένα, η ΘΕ παρουσιάζει τις βασικές έννοιες της 
ποιότητας, του ελέγχου ποιότητας, της διασφάλισης της 
ποιότητας, κρίσιμους συντελεστές για την επιτυχή υιο¬ 
θέτηση της ΔΟΠ, τεχνικές και εργαλεία για τη βελτίωση 
της ποιότητας, κατηγοριοποίηση κόστους ποιότητας 
και εκτίμηση κόστους απλών προγραμμάτων ποιότητας 
καθώς και πρότυπα ποιότητας και βραβεία ποιότητας 
συμπεριλαμβανομένων του ΚΠΑ και του ΕΡΘΜ ως μέσα 
συνεχούς βελτίωσης. Στο πλαίσιο της ΘΕ παρουσιάζεται 
ο τρόπος με τον οποίο η φιλοσοφία της ΔΟΠ επηρεάζει 
τον ανασχεδιασμό των διαδικασιών των οργανισμών 
και μπορεί να συμβάλει στην αναβάθμιση των δημόσι¬ 
ων υπηρεσιών έχοντας ως επίκεντρο την εξυπηρέτηση 
του πολίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 24 Νοεμβρίου 2017 
Ο Πρόεδρος της Διοικούσας Επιτροπής 
ΒΑΣΙΛΗΣ ΚΑΡΔΑΣΗΣ 


Αριθ.56126 _ (4) 

Ανακατανομή ανά Νοσοκομείο για το έτος 2017, 
υπερωριακής, νυχτερινής και εξαιρέσιμων ημε¬ 
ρών εργασίας του μόνιμου προσωπικού και του 
προσωπικού με σχέση εργασίας ιδιωτικού δικαίου 
των Νοσηλευτικών Ιδρυμάτων. 

Η ΔΙΟΙΚΗΤΡΙΑ ΤΗΣ 2ης ΥΓΕΙΟΝΟΜΙΚΗΣ 
ΠΕΡΙΦΕΡΕΙΑΣ ΠΕΙΡΑΙΩΣ ΚΑΙ ΑΙΓΑΙΟΥ 

Έχοντας υπόψη: 

I. Τις διατάξεις του ν. 3329/2005 - Τον ν. 3527/2007 με- 
βάση τον οποίο ουγχωνεύθηκαν οι πρώην Δ.Υ. ΠΕ Βορεί¬ 
ου Αιγαίου, Α' Νοτίου Αιγαίου και Β' Νοτίου Αιγαίου στη 
2η Υ.ΠΕ Πειραιώς και Αιγαίου. 


II. Τις διατάξεις του άρθρου 20 του ν. 4024/2011 
(ΦΕΚ 226/27-10-2011/Α') «Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία και 
άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012 - 2015», όπως 
τροποποιήθηκε και ισχύει. 

III. Τις διατάξεις του ν. 4270/2014 (ΦΕΚ 143/τ. Α'/ 
28-6-2014) «Αρχές δημοσιονομικής διαχείρισης και επο- 
πτείας (ενσωμάτωση της οδηγίας 011/85/ΕΕ) - δημόσιο 
λογιστικό και άλλες διατάξεις. 

IV. Τις διατάξεις του άρθρου 12 του ν. 4316/2014 
(ΦΕΚ 270/τ. Α724-12-2014), όπως τροποποιήθηκε με 
το άρθρο 34, παρ. 8 του ν. 4351/2015 (ΦΕΚ 164/τ. Α'/ 
4-12-2015) και ισχύει. 

V. Το π.δ. 113/2010 (ΦΕΚ 194/τ. Α722-11-2010) «Ανά¬ 
ληψη υποχρεώσεων από τους διατάκτες». 

VI. Ν. 4238/2014 (ΦΕΚ 38 τ. Α717-02-2014) «Πρωτο¬ 
βάθμιο Εθνικό Σύστημα Υγείας (Π.Ε.Δ.Υ.), αλλαγή σκοπού 
Ε.Ο.Π.Υ.Υ. και λοιπές διατάξεις». 

VII. Την υπ' αριθ. Α2β/Γ. Π. οικ. 92202/23-12-2016 κοινή 
υπουργική απόφαση με ΑΔΑ-7ΔΟΜ465ΦΥΟ-ΙΒΜ (ΦΕΚ 
4265/τ. Β730-12-2016) του Υπουργείου Υγείας. 

VIII. Την υπ'αριθ. 1952/16-01-2017 σε ορθή επανάλη¬ 
ψη, απόφαση της Υπηρεσίας 

IX. Την υπ'αριθ. 25049/7-06-2017 σε δεύτερη ορθή 
επανάληψη απόφαση της Υπηρεσίας. 

X. Τις διατάξεις της υπ' αριθ. Γ4β/Γ.Π.οικ.84825 
απόφασης όπως δημοσιεύεται στο (ΦΕΚ 3996/Β7 
15-11-2017) περί τροποποίησης της υπ' αριθ. απόφα¬ 
σης Α2β/Γ.Π.92202/23-12-2016 (2η Ο.Ε.) απόφασης του 
Υπουργού και του Αναπληρωτή Υπουργού Υγείας (ΦΕΚ 
4265/Β730-12-2016, Α.Δ.Α.: 7ΔΟΜ-465ΦΥΟ-ΙΒΜ) για την 
καθιέρωση με αμοιβή υπερωριακής, νυχτερινής και εξαι¬ 
ρέσιμων ημερών εργασίαςτου μόνιμου προσωπικού και 
του προσωπικού με σχέση εργασίας ιδιωτικού δικαίου 
των Νοσηλευτικών Ιδρυμάτων ανά Υγειονομική Περι¬ 
φέρεια, αποφασίζει: 

1. Εγκρίνει την ανακατανομή ανά Νοσοκομείο για το 
2017 υπερωριακής, νυχτερινής και εξαιρέσιμων ημερών 
εργασίας του μόνιμου προσωπικού και του προσωπικού 
με σχέση εργασίας ιδιωτικού δικαίου των Νοσηλευτικών 
Ιδρυμάτων, σύμφωνα με τον παρακάτω πίνακα, με συ¬ 
νολικό κόστος 11.979.038,00 €. 


ΑΝΑΚΑΤΑΝΟΜΗ ΕΤΟΥΣ 2017 ΥΠΕΡΩΡΙΩΝ ΠΡΟΣΩΠΙΚΟΥ ΜΟΝΙΜΩΝ ΚΑΙ ΙΔΙΩΤΙΚΟΥ ΔΙΚΑΙΟΥ 


Α/Α 

ΝΟΣΟΚΟΜΕΙΑ 

ΑΡΙΘΜΟΣ ΑΤΟΜΩΝ 

ΑΡΙΘΜΟΣ ΩΡΩΝ 

ΕΤΗΣΙΑΔΑΠΑΝΗ 

1 

ΤΖΑΝΕΙΟ 

850 

477.732 

1.025.630,99 € 

2 

ΝΙΚΑΙΑ 

1.446 

694.080 

1.780.672,04 € 

3 

ΘΡΙΑΣΙΟ 

688 

364.236 

815.131,70 € 

4 

ΜΕΤΑΞΑ 

558 

269.538 

712.852,02 € 

5 

ΑΓ. ΒΑΡΒΑΡΑ 

65 

11.700 

25.043,91 € 

6 

ΔΡΟΜΟΚΑΪΤΕΙΟ 

410 

129.722 

738.946,61 € 

7 

ΨΝΑ και ΚΨΥ 

1.104 

399.235 

1.050.760,23 € 

8 

ΑΤΤΙΚΟΝ 

995 

447.698 

1.480.001,76 € 

9 

ΑΣΚΛΗΠΙΕΙΟ ΒΟΥΛΑΣ 

736 

398.562 

917.151,76 € 

10 

ΜΥΤΙΛΗΝΗ 

468 

160.000 

555.615,96 € 

11 

ΡΟΔΟΣ 

423 

364.700 

523.335,34 € 

12 

ΣΑΜΟΣ 

182 

99.851 

302.665,70 € 

13 

ΣΥΡΟΣ 

190 

48.128 

249.124,22 € 

14 

ΧΙΟΣ 

240 

87.201 

313.004,68 € 

15 

ΛΗΜΝΟΣ 

148 

72.388 

248.046,73 € 

16 

ΙΚΑΡΙΑ 

83 

107.556 

119.523,43 € 

17 

ΚΑΛΥΜΝΟΣ 

117 

29.418 

160.181,78 € 

18 

ΚΥΘΗΡΑ 

40 

16.810 

47.587,19 € 

19 

ΚΩΣ 

110 

67.030 

209.316,06 € 

20 

ΛΕΡΟΣ 

414 

210.124 

620.960,41 € 

21 

ΝΑΞΟΣ 

55 

44.291 

83.485,48 € 


ΣΥΝΟΛΟ 

9.322 

4.500.000 

11.979.038,00 € 


2. Την αποστολή της παρούσας απόφασης προς την Διοίκηση των νοσοκομείων τα οποία αναφέρονται στον ανω¬ 
τέρω πίνακα, για τις δικές τους ενέργειες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 21 Νοεμβρίου 2017 
Η Διοικήτρια 
ΟΛΓΑ ΙΟΡΔΑΝΙΔΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 193964/ΓΔ4/10-11 -2017 απόφαση του Υπουργού Παιδείας, Έρευνας και Θρησκευμάτων και του Αν. Υπουρ¬ 
γού Οικονομικών που δημοσιεύθηκε στο ΦΕΚ 3974/13-11 -2017/τ.Β', στη σελ. 48300, στον πίνακα Β, στη γραμμή 
12 του πίνακα, διορθώνεται 
το εσφαλμένο: «6ο ΝΗΠΙΑΓΩΓΕΙΟ ΟΙΝΟΦΥΤΩΝ» 
στο ορθό: «6ο ΝΗΠΙΑΓΩΓΕΙΟ ΘΗΒΩΝ». 

(Από το Υπουργείο Παιδείας, Έρευνας 
και Θρησκευμάτων) 


( 6 ) 

Στην 1181/10.11.2017 απόφαση του Προέδρου της Εφορείας του Αρεταιείου Νοσοκομείου που δημοσιεύθηκε 
στο ΦΕΚ 3958/10.11.2017 (τ. Β') σελίδα 48165 στην Β' στήλη, στον 4 στίχο έκτων κάτω, διορθώνεται 
το εσφαλμένο: «(261)» 
στο ορθό: «(264)». 

(Από το Κεντρικό Τομέα Αθηνών - 
Αρεταιείου Νοσοκομείο) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(5>6ί.αΓ 

